Diari Oficial de la Generalitat Valenciana


Sumari del DOGV 3089, del 30-09-1997 (1997/2560)

Informació pública de l'alternativa tècnica del programa d'actuació integrada del pla parcial del sector PRM-3a.
----------------------------------------------------------------------------------------------------------------

### Dades del document

Número de DOGV
:   3089

Data del DOGV
:   30-09-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/2560


Organisme emissor
:   Ajuntament de Cullera

Tipus de document
:   Anunci

EDICTE [97/M2560]
  
L'entitat mercantil Supermecados Sabeco, SA, en virtut de les facultats que li confereix l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha presentat en aquest Ajuntament una alternativa tècnica de programa d'actuació integrada del pla parcial del sector PRM-3a, comprensiva d'avantprojecte d'urbanització i sol·licitud de cèdula d'urbanització, redactat i delimitat d'acord amb el pla parcial d'aquest sector i amb la modificació puntual del Pla General d'Ordenació Urbana número 26 (divisió en sectors i incorporació d'una franja de sòl no urbanitzable), aprovades provisionalment per aquest Ajuntament, tot dins de l'actual àmbit PRM-3 Terciari Industrial marge esquerre, d'aquest terme municipal.
  
En virtut del que estableix l'article 45.2 B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a exposició pública l'esmentada alternativa tècnica a les oficines municipals, Negociat d'Urbanisme, situades a la plaça de la Verge, 5, junt amb les observacions contingudes en els informes dels serveis tècnics municipals que es troben en l'expedient; s'avisa de la possibilitat de formular al·legacions i alternatives tècniques, durant el termini de 20 dies, comptats a partir de l'endemà de la publicació d'aquest anunci en el Diari Oficial de la Generalitat Valenciana; aquest termini quedarà prorrogat per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això; s'haurà de fer constar la pròrroga al tauler d'anuncis de l'Ajuntament.
  
Així mateix, s'avisa de la possibilitat de formular proposicions jurídiques i econòmiques durant els cinc dies següents al venciment del termini anterior; es procedirà a l'obertura de pliques en la següent data hàbil a la conclusió del termini per a presentar-les.
  
L'aprovació del programa quedarà supeditada a l'aprovació definitiva de la modificació puntual número 26 del Pla General d'Ordenació Urbana i del pla parcial del dit sector, així com a les autoritzacions que estableix l'article 17 de la Llei 8/1986, de la Generalitat Valenciana.
  
Es fa constar també que, havent-se remés l'avís establit en l'article 46.3 de l'esmentada Llei 6/1994 al titular del cadastre de drets afectats per aquesta actuació, que s'indica a continuació, per resultar absent en el seu domicili fiscal, i tornat aquest avís per venciment del termini, aquest es du a efecte de nou, mitjançant el present anunci.
  
Titular del cadastre que se cita: parcel·la 99, polígon 55; senyor Raúl Morte Morte, carrer de la Canal, 101, Sueca.